**ΑΠΟΣΠΑΣΜΑ**

# Από το πρακτικό της αριθμ. 4ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 53**

**Εισήγηση στο Δημοτικό Συμβούλιο περί τοποθέτησης μικρού εικονοστασίου στο πεζοδρόμιο επί της οδού Καραγιαννοπούλου 123 στην Λιβαδειά (05/2024 Απόφαση της Κοινότητας Λιβαδειάς).**

Στη Λιβαδειά σήμερα 20η Φεβρουαρίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 2980/16-02-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 7 (επτά) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος ΟΥΔΕΙΣ

2. Τουμαράς Βασίλειος

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

7.Ταγκαλέγκας Ιωάννης

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 16ο θέμα της ημερήσιας διάταξης έθεσε

υπόψη των μελών την αριθ. 5/2024 ομόφωνη απόφαση της Κοινότητας Λιβαδειάς σύμφωνα με την οποία : **Εισηγείται** στην Δημοτική Επιτροπή (μέσω της Δ/νσης ΤΥΔΛ) ΚΑΤΑ του αιτήματος του ΤΣΑΒΑ ΠΑΝΑΓΙΩΤΗ για τον λόγο ότι η τοποθέτηση μικρού εικονοστασίου στο συγκεκριμένο πεζοδρόμιο στο σημείο 123 της οδού Καραγιαννοπούλου, το οποίο έχει πλάτος μόνο 1,00 μέτρο (παλιό πεζοδρόμιο)-ενώ σε ανακατασκευές πεζοδρομίων (νέα πεζοδρόμια) το πλάτος ορίζεται σε 1,60 μ.- θα δημιουργεί προβλήματα στην συνεχή, ασφαλή και χωρίς εμπόδια κυκλοφορία των πεζών σε όλη την επιφάνειά του που αποτελεί εκ του νόμου προϋπόθεση ασφαλούς χρήσης από τους πεζούς, ή τα άτομα με ειδικές ανάγκες.-

Στη συνέχεια έθεσε υπόψη το με αριθ. πρωτ. πρωτ. 21815/2023/17-01-2024 έγγραφο της Δ/νσης Τεχνικών Υπηρεσιών στο οποίο αναγράφονται:

*Σας διαβιβάζουμε ταυτάριθμο αίτημα το οποίο αφορά την κατασκευή και τοποθέτηση μικρού εικονοστασίου στο πεζοδρόμιο της οδού Καραγιαννοπούλου 123 στη Λιβαδειά βάσει του ΦΕΚ 580/Δ/27.7.99 άρθρο 367 (άρθρο 24 απόφ.3046/304/30.1/3.2.1989) τα πεζοδρόμια των κοινόχρηστων χώρων κατασκευάζονται, ανακατασκευάζονται, επισκευάζονται και συντηρούνται με σκοπό να διασφαλίζεται η συνεχής, ασφαλής και χωρίς εμπόδια κυκλοφορία των πεζών σε όλη την επιφάνειά τους και η χρήση τους από άτομα με ειδικές ανάγκες, εφόσον επιτρέπεται από τη μορφολογία του εδάφους..*

*Επικουρικά σας ενημερώνουμε ότι το πλάτος του πεζοδρομίου στο εν λόγω σημείο της οδού είναι 1,00 μ. (παλιό πεζοδρόμιο) και βάσει του νόμου το ελάχιστο ελεύθερο πλάτος σε ανακατασκευές πεζοδρομίων είναι το 1,60μ..*

*Κατά συνέπεια εκτιμούμε ότι η ως άνω αίτηση δεν συνάδει με το πνεύμα του νόμου.*

*Παρακαλούμε να το εξετάσετε και να αποφασίσετε σχετικά.*

Κατόπιν ο Πρόεδρος της Δημοτικής Επιτροπής κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αρ.πρωτ. 21815/2023/17-01-2024 έγγραφο της Δ/νσης Τεχνικών Υπηρεσιών

- Την με αριθμό 5/2024 απόφαση της Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται στο Δημοτικό Συμβούλιο**  ΚΑΤΑ του αιτήματος του ΤΣΑΒΑ ΠΑΝΑΓΙΩΤΗ για τον λόγο ότι η τοποθέτηση μικρού εικονοστασίου στο συγκεκριμένο πεζοδρόμιο στο σημείο 123 της οδού Καραγιαννοπούλου, το οποίο έχει πλάτος μόνο 1,00 μέτρο(παλιό πεζοδρόμιο)-ενώ σε ανακατασκευές πεζοδρομίων (νέα πεζοδρόμια) το πλάτος ορίζεται σε 1,60 μ.- θα δημιουργεί προβλήματα στην συνεχή, ασφαλή και χωρίς εμπόδια κυκλοφορία των πεζών σε όλη την επιφάνειά του που αποτελεί εκ του νόμου προϋπόθεση ασφαλούς χρήσης από τους πεζούς, ή τα άτομα με ειδικές ανάγκες.-

**Η παρούσα απόφαση πήρε αριθμό 53/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1 Τουμαράς Βασίλειος

2.Αγνιάδης Παναγιώτης

3.Καλλιαντάσης Χρήστος

4.Παπαβασιλείου Αικατερίνη

5.Μίχας Δημήτριος ΠΙΣΤΟ ΑΠΟΣΠΑΣΜΑ

6.Ταγκαλέγκας Ιωάννης Λιβαδειά 22 -02-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ